אני עורך סאונד ובמסגרת עבודתי נתתי את שירותיי למפיק עבור סרטים למפעל בטחוני.
מהן זכויותיי כאן ןאיך אני מתנהל עם זה הלאה?
שלום,הסיטואציה עליה אתה מדבר היא סיטואציה של יצירה בהזמנה, אשר לה מספר תוצאות אפשריות שונות:במצב דברים רגיל, ברירת המחדל היא שביצירה בהזמנה זכות היוצרים שייכת ליוצר, אלא אם כן הוסכם אחרת בין המזמין והיוצר, במפורש או במשתמע. אולם לכלל זה ישנם חריגים:1. אירוע משפחתי/פרטי- יצירה שהיא דיוקן או צילום של אירוע משפחתי או של אירוע פרטי אחר- הבעלים הראשון של זכות היוצרים בה הוא המזמין, אלא אם כן הוסכם אחרת.2. יחסי עובד מעביד- המעביד הוא הבעלים הראשון של זכות היוצרים ביצירה שנוצרה על ידי עובדו לצורך עבודתו ובמהלכה, אלא אם כן הוסכם אחרת.3. יצירה שהוזמנה ע"י המדינה- המדינה היא הבעלים הראשון של זכות היוצרים ביצירה שנוצרה או שהוזמנה על ידה או על ידי עובד המדינה עקב עבודתו ובמהלכה, אלא אם כן הוסכם אחרת; לעניין זה, "עובד המדינה" – לרבות חייל, שוטר, וכל נושא משרה או בעל תפקיד על פי חיקוק במוסד ממוסדות המדינה.קשה להבין משאלתך מהו המצב העובדתי, ולכן אני ממליצה כי תפנה לקבלת ייעוץ מקצועי במידה וברצונך לעשות שימוש בחומרים האמורים, במיוחד לאור העובדה כי מעורבים שיקולים ביטחוניים. בהצלחה.מיכל* האמור באתר אינו מובא כתחליף לקבלת יעוץ משפטי של עורך דין והוא מהווה מידע כללי בלבד, אשר אינו מהווה ייעוץ משפטי מחייב ואין להסתמך עליו בכל צורה שהיא.